Li-retours li bohlokoa haholo ha li bua ka SEO. U lokela ho fumana ts'ebetso e kholo, e hlalositsoeng ke ho eketseha ha li-in-en-ligne le lipapatso tse ntle. 4 Beibele e re botša go se nene ka setlogo sa Jona. (Bala 2 Dikgoši 14:25.) O be a etšwa Gathe-hefere yeo e lego bokgole bja dikhilomithara tše nne go tloga Natsaretha, e lego motse woo Jesu Kriste a bego a tlo golela go wona nywagakgolong e seswai ka morago. * Jona o hlanketše e le moporofeta nakong ya pušo ya Kgoši Jeroboama wa Bobedi yo a bego a buša meloko e lesome ya Isiraele. Mehla ya Eliya e be e le kgale e fetile gomme moporofeta yo a hlanketšego ka morago ga gagwe e lego Elisha, o be a hwile nakong ya pušo ya tatago Jeroboama. Gaešita le ge Jehofa a ile a diriša banna bao go fediša borapedi bja Baali, Baisiraele ba ile ba hlanoga gape ka boomo. Ga bjale, naga e be e laolwa ke kgoši yeo e ilego ya “dira tše mpe mahlong a Jehofa.” (2 Dikg. 14:24) Ka gona, modiro wa Jona o be o se bonolo e bile o sa kgahliše. Go sa šetšwe seo, o ile a phetha modiro wa gagwe ka potego.